Saint-Étienne

Saint-Étienne (provansalsko Sant-Etiève) je mesto in občina v vzhodni francoski regiji Rona-Alpe, prefektura departmaja Loire. Leta 2010 je mesto imelo 171.260 prebivalcev. Geografija Kraj leži v pokrajini Forez ob reki Furan, 57 km jugozahodno od središča regije Lyona. 12 km severovzhodno od njega se nahaja francosko mednarodno letališče Saint-Étienne - Bouthéon. Uprava Saint-Étienne je sedež devetih kantonov: Kanton Saint-Étienne-Jugovzhod-1 (del občine Saint-Étienne: 24.186 prebivalcev), Kanton Saint-Étienne-Jugovzhod-2 (del občine Saint-Étienne: 20.368 prebivalcev), Kanton Saint-Étienne-Jugovzhod-3 (del občine Saint-Étienne: 21.238 prebivalcev), Kanton Saint-Étienne-Jugozahod-1 (del občine Saint-Étienne: 14.477 prebivalcev), Kanton Saint-Étienne-Jugozahod-2 (del občine Saint-Étienne: 18.198 prebivalcev), Kanton Saint-Étienne-Severovzhod-1 (del občine Saint-Étienne: 24.087 prebivalcev), Kanton Saint-Étienne-Severovzhod-2 (del občine Saint-Étienne, občini Saint-Jean-Bonnefonds, Saint-Priest-en-Jarez: 31.591 prebivalcev), Kanton Saint-Étienne-Severozahod-1 (del občine Saint-Étienne, občina Villars: 22.333 prebivalcev), Kanton Saint-Étienne-Severozahod-2 (del občine Saint-Étienne, občini Roche-la-Molière, Saint-Genest-Lerpt: 31.330 prebivalcev). Mesto je prav tako sedež okrožja, v katerega so poleg njegovih vključeni še kantoni Bourg-Argental, Chambon-Feugerolles, Firminy, Grand-Croix, Pélussin, Rive-de-Gier, Saint-Chamond-Jug/Sever, Saint-Genest-Malifaux in Saint-Héand s 410.200 prebivalci. Zgodovina V 16. stoletju je Saint-Étienne posedoval tovarno orožja, ki je bila zaslužna za dvig njegove pomembnosti. Prav zaradi te industrije je bil za časa francoske revolucije preimenovan v Armeville. V začetku 18. stoletja je postal središče premogovništva. Kljub temu je bil še v prvi polovici 19. stoletja le sedež okrožja v departmaju Loire z manjšim številom prebivalstva. S koncentracijo industrije v njem pa se je število prebivalstva do leta 1880 z začetnih 20.000 povzpelo na 110.000, s tem pa je Saint-Étienne prevzel vodilno vlogo v pokrajini od dotedanjega Montbrisona ter postal sedež prefekture. Škofija Saint-Étienne je bila vzpostavljena leta 1970, oblikovana iz okrožij Saint-Étienna in Montbrisona, do tedaj v Lyonski škofiji. Zanimivosti Saint-Étienne je na seznamu francoskih umetnostno-zgodovinskih mest. stolnica sv. Karla Boromejskega, zgrajena v letih 1912-1923 v neogotskem slogu, sedež škofije Saint-Étienne, ustanovljene 26. decembra 1970, romanska cerkev Notre-Dame de Valbenoîte iz 13. stoletja, ftancoski zgodovinski spomenik od leta 1949, gotska 'velika' cerkev sv. Štefana in Lovrenca iz 15. do 17. stoletja, zgodovinski spomenik od leta 1949, srednjeveška četrt Saint-Victor-sur-Loire z gradom in cerkvijo sv. Viktorja, od leta 1969 pridružena občina, se nahaja znotraj naravnega rezervata Saint-Étienne - Gorges de la Loire, četrt Rochetaillée z ostanki srednjeveškega gradu Château de Rochetaillée in gotsko cerkvijo, pridružena občina leži znotraj naravnega regijskega parka Pilat, mestna hiša Hôtel de ville, zgrajena leta 1821. Osebnosti Jules Massenet (1842-1912), skladatelj; Pobratena mesta Annaba (Alžirija), Banská Bystrica (Slovaška), Ben Arous (Tunizija), Chandigarh (Pandžab - Haryana, Indija), Coventry (Anglija, Združeno kraljestvo), Des Moines (Iowa, ZDA), Ferrara (Emilija - Romanja, Italija), Fes (Maroko), Geltendorf (Bavarska, Nemčija), Granby (Québec, Kanada), Katovice (Šlezijsko vojvodstvo, Poljska), Lugansk (Ukrajina), Nazerat Illit (Izrael), Oeiras (Portugalska), Patras (Ahaja, Grčija), Tamatave (Madagaskar), Varšava (Mazovijsko vojvodstvo, Poljska), Windsor (Ontario, Kanada) Wuppertal (Severno Porenje - Vestfalija, Nemčija), Xuzhou (Jiangsu, Ljudska republika Kitajska). Zunanje povezave Uradna stran (francosko) turizem Arhivirano 2007-05-18 na Wayback Machine. Saint-Étienne na INSEE